section_heading: Der müde Tod 1921. – 1998., 1998. instalacija
paragraph_text: U ovoj je instalaciji Faktor ponovno iskoristio titlove jednog Langovog filma, i to Der müde Tod iz 1921. godine, na način da ih je aplicirao na fotografije videomonitora na kojima su prikazani nadgrobni spomenici osječkog i vinkovačkog groblja. Portreti s nadgrobnih spomenika, oštećeni zbog starosti ili zbog granatiranja groblja, naziru se na projekciji kroz rečenice koje se odnose na smrt, a zvučnu komponentu ove instalacije čini spoj zvukova iz dotičnog nijemog Langovog filma i Faktorovih snimaka granatiranja Osijeka 1991. godine.